Weblogg

=Weblogg, et nettsamfunn som vokser=

Weblogg er det opprinnelige navnet for blogging. I dag er det ordet ”//blogging//” vi forbinder med ”//dagbøker//”, notatskriv eller lignende som er på internett. Weblogg vil rett og slett si at du har en egen ”//log//” på nettet hvor du kan publisere det du måtte ønske.

**Tre kategorier, lett forklart**

 * __Videologg=__** Publiserer videoer, enten laget selv eller kopiert fra f. eks [|www.youtube.com] . Videoene kan innholde alt fra alvorlige temaer, til ”//dagbok- materiale//” fra en bloggers liv.
 * __Fotoblogg=__** Publiserer bilder og er gjerne et eget fotonettsted.
 * __Bildeblogg=__** Publiserer bilder som illustrerer en hendelse. Det kan f. eks være et bilde i forbindelse med en reise eller et bilde som greit oppsummerer en hverdag. Det å bildelogge er den mest vanlige måten å blogge på, som mange benytter. Spesielt er det mange unge som benytter bildeblogg, dette fordi det er en enkel måte å kombinere bilde og tekst for å illustrere hverdager og hendelser.

Webloggens innlegg blir som oftest lagt i omvendt kronologisk rekkefølge. Det vil si at det siste innlegget som blir publisert automatisk havner øverst på bloggsiden. Alle innlegg som deretter følger på, vil senere automatisk havne i arkiv på bloggens side.

Det finnes uttallige mange blogger, med forskjellige hensikter og mål for å nå lesere. Kanskje er det en weblogg som omhandler politikk, samfunnsdebatt, mediekritikk og kultur: [|www.document.no], eller en helt ordinær blogg som omhandler en tenårings hverdag: [|www.caffelatte.blogg.no]. Enkelt sagt kan blogger være innholdsrike nettsider eller bare en helt ordinær nettside, ”//dagbok//”.

Det finnes også blogger som er satt opp for grupper, for å samle mennesker på et eget nettsted. Akkurat som et ”//nettsamfunn//” hvor hovedtanken å samle mennesker. I disse gruppebloggene er også hovedtanken å informere og gi ut beskjeder. Vi kan bruke wiki som et eksempel. IT1 klassen ved [|Bamble Videregående skole] har tatt i bruk wiki- nettsiden som en innleveringsside. Den tilbyr oss, akkurat som en weblogg, muligheter som er tilpasset nettbruken(tekst, bilder, video, osv) i tillegg at den er enkel å ta i bruk.

Enkelte tar i bruk blogg for å tjene penger. Dette ved å reklamere for sine produkter, skriv, bilder eller lignende som er relatert til det de publiserer om. Målet deres er å ”//fange//” lesere og gjøre dem oppmerksomme. Andre tenker ikke inntektsmessig med blogg, derimot som en interesse og en utforming av status. Som f. eks [|www.blogg.no]. Denne nettsiden samt [|www.blogglisten.no] vil gjøre din blogg lettere synlig for andre blogger og lesere. Som nettsidene selv sier, ”//vil du på denne måten kanskje få større trafikk på bloggen din, enn du ellers ville hatt som egen oppretter//”. Aldersgruppen er spredt, og de fleste bruker bildeblogg for å beskrive sin hverdag, hendelse, interesse eller hva det måtte være.



Det følger et ansvar med å blogge. Blogger du f. eks om ditt liv, som mange på nettsiden [|www.blogg.no] gjør, kan du utsette deg selv for fare. De opplysninger du legger ut om deg selv, bilder som du tar eller videoer du legger ut, blir offentlig gjort på internett og vil mest sannsynlig bli liggende for alltid. Det følger ansvar som kan få konsekvenser. Med konsekvenser mener vi oppsporing, kopiering og ekle kommentarer. Noen kan oppleve at deres privatliv blir forvandlet, selv om det også kan bety positivt. Nettsiden [|www.blogg.no] har nemlig en topp10 liste for de mest populære bloggene i bloggatmosfæren, som har over 70 000 lesere i uken. Dette betyr en viss ”//kjendis- status//” for noen bloggere. Det er forskjellige meninger om blogging, både positiv og negativt. Positivt, fordi populære bloggere blir et forbilde for andre mennesker, samtidig som du kan skrive meningsfulle tekster og hjelpe andre. Negativt, på grunn av oppsporing og kopiering.

Visse weblogger har gjort seg verdenskjent. Et eksempel er warblogs. Disse bloggene vokste seg fram som egne bloggsjangrer i USA etter terrorangrepet [|11. September 2001] og tilhører ofte nettsteder med politiske eller sosial overbygninger. Det er også i senere tid gjort seg markerte blogger i forbindelse med amerikanske presidentvalg og weblogger for kandidater som stiller til valg.

Uten tilgang på internett, teknologien som ble satt i gang på 1980- tallet, ville ikke ordet ”//weblogg//” hatt noen formening. Det at vi i dag kan bruke internett for å videreutføre informasjon, beskjeder eller helt enkle hverdagslige ting som oss selv, har gjort verden mer globalisert enn noen sinne. Internett gir oss tilgang på mye, dette ved at vi kan skaffe oss informasjon, hente frem nyheter, publiserer det vi måtte ønske, for å ikke nevne kommunikasjons muligheter. Internettet gjør at vi ”samles”, forenkler vår hverdag og holder oss oppdatert om hva som skjer rundt oss. Vi kan i dag som sagt, publisere omtrent det vi vil, om det er et skriv, et bilde, eller en videoblogg. Weblogg har vært med på å gjøre dette mulig, og antallet av weblogger rundt om i verden er utallige. Denne publiseringsmåten vil fortsette å vokse fremover i tid. Fler vil også ta i bruk denne løsningen for å publisere sitt produkt eller kjennemerke. Alt dette for å gjøre sitt liv, bedrift, gruppe eller firma mer tilgjengelig og verdenskjent innenfor nettsamfunnet.



__**Skrevet av:**__ Birthe Marie

[] [] [] [] []
 * __Kilder:__**